stanford-oval/wikipedia huggingface dataset:
Jonafan I

Igumeeni Jonafan I (Игумен Ионафан I, Ivan Andrijanov Zdobin, Иван Андриянов Здобин; 1762 – 22. tammikuuta 1830) oli Valamon luostarin igumeenina vuosina 1823-1830.
Jonafanin elämästä ennen luostaria ei ole juuri tietoja, tiedetään vain hänen olleen kotoisin Pietarista ja työskennelleen käsityöläisenä. Igumeeni Nasari vihki Jonafanin munkiksi Valamossa 1792, ja hänestä tuli igumeeni vuonna 1823. Sitä ennen hän oli toiminut luostarin keittiössä, alttariapulaisena, kellojensoittajana, kirkkokalustonhoitajana ja rahastonhoitajana.
Jonafanin aikana tehtiin monia rakennustöitä, muun muassa hautausmaan muuri ja kirjasto.
Jonafan oli juuri toipumassa sairaudesta, ja lääkäri oli jättänyt hänelle kahta lääkettä, toista nautittavaksi ulkoisesti ja toista sisäisesti. Luostarin apteekin hoitaja, skeemamunkki Feofan erehtyi lääkkeistä ja juotti igumeenille ulkoisesti nautittavan lääkkeen. Tämän seurauksena Jonafan huusi kolme kertaa tuskasta ja kuoli sen jälkeen välittömästi.[lähde? ]
J. Lindeberg

| J>  Lindeberg |
| --- | --- |

Tunnuslause:  21st Century Lifestyle Brand
Yritysmuoto:  pörssiyhtiö
Perustettu:  1996
Avainhenkilöt:  Johan Lindeberg (perustaja)
Kotipaikka:  Tukholma, Ruotsi
Toimiala:  muoti
Tuotteet:  vaatetus
Kotisivu:  jlindeberg.com
Infobox OKVirheellinen NIMI-arvo: 
J. Lindeberg (lyh. JL) on ruotsalaisen muotisuunnittelija Johan Lindebergin vuonna 1996 perustama vaateyritys.
Yrityksen pääkonttori sijaitsee Tukholmassa, Ruotsissa ja sen jakeluverkosto kattaa yli 35 maata ympäri maailman. Yrityksen valikoima koostuu muoti-, golf-, laskettelu- ja treenivaatteista.
Historia

Johan Lindebrg perusti vaatemerkin vuonna 1996 ja ennen sitä hän toimi markkinointijohtajana italialaiselle Diesel-farkkubrändille. Hän kyllästyi suuren yrityksen hitauteen uudistua ja päätti aloittaa oman yritystoiminnan.
Ensimmäinen designmallisto J. Lindeberg -brändille oli nimeltään 21th Century Lifestyle, ja se sisälsi muoti- ja golfvaatteita miehille. Golfmalliston kehittelyssä oli mukana golfpelaaja Jesper Parnevik, ja mallistot nousivat ammattipelaajien tietoisuuteen. Vuonna 2002 esiteltiin ensimmäinen naisten mallisto sekä lasketteluvaatemallisto, jonka mainoskasvoksi tuli ruotsalainen laskija Jon Olsson.
Vuonna 2007 Proventus ja Stefan Engström tulivat yrityksen pääomistajiksi, ja Engströmistä tuli yrityksen toimitusjohtaja.
Vuonna 2012 yrityksen omistajiksi tulivat tanskalaisen Bestseller Groupin omistaja Anders Hoch Povlsen, Bestseller China -yhtiön osaomistajat Dan Friis ja Allan Warburg sekä toimitusjohtaja Stefan Engström. 2010-luvulla yritys on laajentunut maailmanlaajuisesti, ja sillä on nyt yli 200 liikettä ympäri maailman ja myyntiä 160 miljoonaa euroa vuodessa.
Yrityksen pääkonttori sijaitsee yhä Tukholmassa, ja samoissa tiloissa ovat myös yrityksen vaatesuunnittelijat. Johan Lindeberg tuli takaisin yrityksen luovaksi konsultiksi tammikuussa 2016.
Aiheesta muualla

Yrityksen verkkosivut (englanniksi)
Jokisillit

| Jokisillit |
| --- | --- |
 Harmaasilli (Alosa pseudoharengus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Sillikalat Clupeiformes
Alalahko::  Clupeoidei
Heimo::  Jokisillit Alosidae  Svetovidov, 1952
Suvut
 Alosa  Brevoortia  Sardina  Sardinops 
Katso myös
   Jokisillit Wikispeciesissä  
Infobox OKVirheellinen NIMI-arvo: 
Jokisillit (Alosidae) on sillikalojen lahkoon (Clupeiformes) kuuluva kalaheimo. Heimoon luetaan nykyisin neljä sukua ja noin 34 lajia. Aiemmin useimmat näistä luokiteltiin sillien heimon (Clupeidae) alaheimoon Alosinae.
Jokisillit ovat pelagisia kaloja, mutta monet niistä nousevat jokiin lisääntymään ja jotkin elävät pelkästään sisävesissä. Heimoon kuuluu useita taloudellisesti tärkeitä lajeja kuten sardiini (Sardina pilchardus), menhaden (Brevoortia tyrannus) ja Alosa-suvun lajit.
I’ll Be There

| ”I’ll Be There” The Jackson 5 |
| --- | --- | --- |

Singlen tiedot
 Albumilta: Third Album
 Äänitetty : 1970
 Julkaistu: 28. elokuuta 1970
 Tuottaja(t): Berry Gordy, Bob West, Hal Davis, Willie Hutch
 Tyylilaji: bubblegum pop, pop, soul
 Kesto: 03.57
 Levy-yhtiö: Motown
Michael Jacksonin muut singlet
| ”The Love You Save” 1970 | ”I’ll Be There” 1970 | ”Santa Claus Is Coming to Town” 1970 |
I’ll Be There on The Jackson 5 -yhtyeen single, joka julkaistiin vuonna 1970 ja se on järjestyksessään neljäs yhtyeen single, joka nousi listaykköseksi Billboard Hot 100 -listalle.
Listasijoitukset

| Lista (1970) | Sijoitus |
| --- | --- |
Dutch Singles Chart: 18
Australian Singles Chart: 34
UK Singles Chart: 4
U.S. Billboard Hot 100: 1
U.S. Billboard Black Singles: 1
U.S. Billboard Easy Listening: 24
Lista (2009): Sijoitus
UK Singles Chart: 65
Mariah Careyn versio

| ”I’ll Be There” Mariah Carey |
| --- | --- | --- |

Singlen tiedot
 Albumilta: MTV Unplugged
 Äänitetty : 16. maaliskuuta 1992 Kaufman Astoria Studios
 Julkaistu: 26. toukokuuta 1992
 Formaatti: CDS, C-kasetti, 7" vinyyli
 Tekijä(t): Berry Gordy, Bob West, Willie Hutch, Hal Davis
 Tuottaja(t): Mariah Carey Walter Afanasieff
 Tyylilaji: R&B, soul
 Kesto: 04.42
 Levy-yhtiö: Columbia
Mariah Careyn muut singlet
| ”Make It Happen” 1992 | ”I’ll Be There” 1992 | ”If It’s Over” 1992 |
Mariah Carey julkaisi kappaleen unplugged-version singlenä toukokuussa 1992. Kappale julkaistiin aiemmin Careyn maaliskuussa ilmestyneellä MTV Unplugged -EP:llä.
Mariah Careyn versio > Kappaleet

I’ll Be There (MTV Unplugged) – 4.19
So Blessed – 4.12
Aiheesta muualla

Discogs
Jan Hendrik Hofmeyr

| Jan Hendrik Hofmeyr |
| --- | --- |
 Jan Hendrik Hofmeyr 1906.
Henkilötiedot
Syntynyt: 1845
Kuollut: 1909
Kansalaisuus:  Etelä-Afrikka
Ammatti:  poliitikko
Poliitikko
Puolue:  afrikanderi
Jan Hendrik Hofmeyr (1845–1909) oli eteläafrikkalainen poliitikko. Hänet valittiin 1879 Kapmaan eduskuntaan, ja sen jälkeen hän oli afrikanderi-puolueen vaikutusvaltaisimpia johtajia. Hän oli 1881 jonkin aikaa ministerinä mutta kieltäytyi sittemmin hallituksen jäsenyydestä samalla kun hän kuitenkin vaikutusvaltansa avulla perusti ja lakkautti ministeriöitä. Hän osallistui 1887 Lontoon ja 1894 Ottawan siirtomaakonferensseihin. Vaikka Hofmeyr ajoi Etelä-Afrikassa hollantilais-kansallisia etuja, hän tuki kuitenkin samalla Britannian valtaa. Ennen vuoden 1899 buurisodan syttymistä hän taivutteli Transvaalin hallitusta myönnytyksiin. Vuonna 1902 hän sai afrikanderi-liiton uudistetuksi laajemmalla pohjalla. Hän kuoli 1909.
Aiheesta muualla

Kuvia tai muita tiedostoja aiheesta Jan Hendrik Hofmeyr Wikimedia Commonsissa
Jevgeni Rjasenski

| Jevgeni Rjasenski |
| --- | --- |

Henkilötiedot
Syntynyt: 18. heinäkuuta 1987 (ikä 37) Tver, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  left
Pituus:  180 cm
Paino:  96 kg
Seura
Seura:  Neftehimik Nižnekamsk
Sarja:  KHL
Pelaajaura
Pääsarjaura:  2005–
Seurat:  AK Bars Kazan (RSL) TsSKA Moskova (KHL) SKA Pietari (KHL) Traktor Tšeljabinsk (KHL)
Jevgeni Aleksandrovits Rjasenski (ven. Евгений Александрович Рясенский; s. 18. heinäkuuta 1987 Tver, Venäjä, Neuvostoliitto) on venäläinen jääkiekkoilija, pelipaikaltaan puolustaja. Rjasenski edusti kaudella 2017–2018 KHL-joukkue Traktor Tšeljabinskia. Tätä ennen hän pelasi kaksi ja puoli kautta Nizhnekamskissa ja sitä ennen puolitoista kautta SKA Pietarissa. Pelirooliltaan Rjasenski on puolustava puolustaja eikä maalinteko kuulu hänen ydinosaamisalueisiinsa.
Venäjän maajoukkueessa Rjasenski debytoi vuodenvaihteessa 2006–2007 pelatuissa alle 20-vuotiaiden MM-kisoissa. Aikuisiällä Rjasenski on esiintynyt Euro Hockey Tourilla vuosina 2009–2014. Rjasenski pelasi myös Venäjän jääkiekkomaajoukkueessa 2012 ja 2013 MM-kilpailuissa.
Rjasenskia ei ole varattu NHLaan.
I’Dees

| I’Dees> Tiedot |
| --- | --- |
Toiminnassa:  2001–2005
Kotipaikka:  Turku, Suomi
Laulukieli:  englanti
Jäsenet:  Hanna Silander, laulu   Niina Sinkkonen, laulu   Lotta Svartsjö, laulu  
Entiset jäsenet:  Elina Silander, laulu (2001–2002) 
Levy-yhtiö:  Sony Music / Columbia  
Infobox OKVirheellinen NIMI-arvo: 
I’Dees oli suomalainen popyhtye, joka toimi 2000-luvun ensimmäisellä vuosikymmenellä. Yhtyeessä oli alun perin neljä jäsentä: sisarukset Elina ja Hanna Silander sekä Niina Sinkkonen ja Lotta Svartsjö. Elina Silander jätti I’Deesin keväällä 2002, minkä jälkeen yhtye jatkoi triona.
Ura

Turusta kotoisin olleen yhtyeen ponnahduslautana toimi MTV3-kanavan kilpailu Tie tähtiin vuodelta 2000. He saivat pian levytyssopimuksen ja yhtyeen ensimmäinen albumi Sweet Confusion ilmestyi maaliskuussa 2002 Columbia Recordsin kautta. Albumilta julkaistiin kuusi singleä. Parhaiten niistä menestyi Mikko Kivarin ja Marko Kumpulan säveltämä sekä Elena Madyn sanoittama ”Time”, joka nousi 13 viikoksi Suomen viralliselle singlelistalle, ja oli parhaimmillaan sijalla neljä. Myös kappale ”Automatic” nousi singlelistalle, viikoksi sijalle 19, ja itse albumi oli kaksi viikkoa Suomen virallisella albumilistalla, sijalla 18 vuoden 2002 13. viikolla ja sijalla 33 viikolla 14.
I’Deesin toinen albumi, nimeltään Feed Me, ilmestyi lokakuussa 2003. Neljä albumin 12:sta kappaleesta oli jäsenten itsensä osaksi säveltämiä, kun yhtyeen ensimmäisellä albumilla ei ollut ollut yhtään heidän omaa sävellystään. Sen kappaleista julkaistiin singleinä ”Brave and Optimistic Girl” ja ”Special”. Albumi tai singlet eivät nousseet myyntilistoille.
Vuonna 2005 I’Dees osallistui Eurovision laulukilpailun Suomen-karsintoihin kappaleella ”Yeah Yeah”. Se pääsi jatkoon ensimmäisestä alkukarsinnasta ja sijoittui lopulta karsinnan finaalissa kuudenneksi. Samana vuonna yhtye vieraili Boy Novicen EP:llä Girl ”What They Want” -kappaleessa. Sittemmin yhtye lopetti toimintansa.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Sweet Confusion |  Julkaistu: 25. maaliskuuta 2002  Levy-yhtiö: Sony Music  Formaatti: CD | #18  | — |
| Feed Me |  Julkaistu: 25. syyskuuta 2003  Levy-yhtiö: Sony Music  Formaatti: CD / Digitaalinen | — | — |
Diskografia > Singlet

| Vuosi | Single | Latauslista | Singlelista | Radiolista  | Rumba Top 50  | Albumi |
| --- | --- | --- | --- | --- | --- | --- |
| 2001 | ”Wicked 'n' Wild” | – | – | – | – | Sweet Confusion |
| 2001 | ”Game for 1” | – | – | – | – | Sweet Confusion |
| 2001 | ”Time” | – | 4  | 4 | 3 | Sweet Confusion |
| 2002 | ”Automatic” | – | 19  | – | 46 | Sweet Confusion |
| 2002 | ”Locked In the Moment” | – | – | – | – | Sweet Confusion |
| 2002 | ”Name & Number” | – | – | – | – | Sweet Confusion |
| 2003 | ”Brave and Optimistic Girl” | – | – | – | – | Feed Me |
| 2004 | ”Special” (Promosingle) | – | – | – | – | Feed Me |
| 2005 | ”Yeah Yeah” (Promosingle) | – | – | – | – | — |
Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit -listalta (Rumba Top 50) (julk. 1992–2007).
Diskografia > Musiikkivideot

Wicked ’n’ Wild (2001 – ohj. Riitta Sourander Riitta & Pasi Takula)
Time (2002 – ohj. Sami Aaltonen)
Brave and Optimistic Girl (2004 – ohj. Tuukka Temonen)
Jan Hernych

| Jan Hernych |
| --- | --- |

Henkilötiedot
Syntynyt: 7. heinäkuuta 1979 (ikä 45)
Kansalaisuus:   Tšekki
Tennispelaaja
Pituus:  190 cm
Paino:  83 kg
Kätisyys:  oikea
Ammattilaisena:  1998–
Palkintorahat:  2 179 237 USD
Kaksinpeli
Paras sijoitus:  59. (27.4.2009)
Voitot/tappiot:  76–114
Grand Slam -turnauksissa
Australian avoimet:  3. kierros (2011)
Ranskan avoimet:  2. kierros (2005)
Wimbledon:  2. kierros (2005, 2007, 2014)
Yhdysvaltain avoimet:  2. kierros (2006, 2009)
Nelinpeli
Paras sijoitus:  70  (12. kesäkuuta 2006)
Voitot/tappiot:  22–25
Aiheesta muualla
ITF
ATP
Jan Hernych (s. 7. heinäkuuta 1979 Praha) on tšekkiläinen tennispelaaja. Parhaimmillaan hän on ollut ATP-listan sijalla 59 huhtikuussa 2009. Nelinpelissä hän on voittanut yhden ATP-turnauksen.
Grand Slam -turnauksissa Hernych on päässyt parhaimmillaan kolmannelle kierrokselle Australian avoimissa 2011. Hän pääsi turnaukseen mukaan karsintojen kautta. Ensimmäisellä kierroksella Hernych voitti Denis Istominin ja toisella kierroksella Thomaz Belluccin, kunnes hävisi kolmannella kierroksella maailmanlistan neloselle, Robin Söderlingille. Viisieräinen ottelu Belluccia vastaan kesti yli neljä ja puoli tuntia.
Kaksinpelissä Hernych pääsi ensimmäisen kerran ATP-turnauksen loppuotteluun 's-Hertogenboschissa vuonna 2006. Nelinpelissä hän voitti Münchenin turnauksen vuonna 2009 Ivo Minářin kanssa.
Aiheesta muualla

Jan Hernych profiili ATP:n kotisivuilla
Innsbruck

| Innsbruck |
| --- | --- |

 vaakuna
 Innsbruck
 Koordinaatit: 47°16′2″N, 11°23′34″E 
Valtio:  Itävalta
Osavaltio:  Tiroli
Pinta-ala:  
 – Kokonaispinta-ala:  104,91 km²
Väkiluku (2011):  132 110
 – Väestötiheys:  1 259 as./km²
 – Metropolialue:  209 203
 
 www.innsbruck.at 
Infobox OKVirheellinen NIMI-arvo: 
Innsbruckin ympärillä kohoavat Alpit.
Innsbruck on kaupunki Tirolin osavaltiossa läntisessä Itävallassa. Noin 132 000 asukkaan kaupunki on rakennettu 575 metrin korkeuteen merenpinnasta. Kaupunki on myös Tirolin osavaltion pääkaupunki. Innsbruckin halki virtaa Innjoki, joka saa alkunsa Sveitsin Alpeilta. Suurkaupunkialueen väkiluvuksi vuonna 2017 arvioitiin noin 227 000.
Kaupunki sijaitsee teiden risteyskohdassa, johon  kertyy liikenne pohjoisesta Saksan eri osista ennen kuin se jatkaa Brennerin solaan päästäkseen Alppien toiselle puolelle.
Innsbruckissa sijaitsee kaksi yliopistoa (Leopold-Franzens Universität ja Medizinische Universität). Kaupungissa asuu noin kolmekymmentätuhatta opiskelijaa. Innsbruck on myös suosittu turistikaupunki. Kaupungin suosituimpia nähtävyyksiä ovat kaupungin keskustassa sijaitseva vanha kaupunki kävelykatuineen ja etenkin kultainen katto (saks. Goldenes Dachl). Kaupungin keskustasta nousee hissi Hafelekarspitze-nimiselle huipulle, josta lähtee yksi Euroopan jyrkimmistä laskettelurinteistä Hafelekarrinne. Kaupungista on lyhyt matka myös useisiin muihin laskettelukeskuksiin.
Maantiede ja ilmasto

Innsbruck sijaitsee Itävallassa itäisillä Alpeilla. Innjoki virtaa sen halki, ja Silljoki laskee siihen kaupungin alueella. Kaupunkikeskustan pohjoispuolella kohoaa Alppeihin kuuluva Nordkettevuoristo, ja kunnan alueella on muun muassa Hafelekarspitzen vuori.
Innsbruckin kunnan pinta-ala on 104,91 neliökilometriä. Siitä metsää on selvästi eniten 43,15 neliökilometriä. Puistoja on 8,97 neliökilometriä, maatalousalueita 7,21 neliökilometriä, rakennelmia 4,48 neliökilometriä ja vettä 1,58 neliökilometriä.
Innsbruckissa on kostea mannerilmasto, eli kaupungissa on ankaria talvia, ei kuivaa kautta ja lämpimät kesät. Vuodenaikojen vaihtelut ovat suuria mannerilmastolle tyypilliseen tapaan. Vuoden keskilämpötila on keskimäärin noin 8,5 celsiusastetta.
Historia

Ensimmäinen maininta Innsbruckista on vuodelta 1180, jolloin se oli pieni kauppakaupunki, joka kuului Andechsin kreivien alaisuuteen. Innsbruckin merkitys alkoi kuitenkin pian kasvaa, sillä se sijaitsi sopivasti Italiasta Saksaan Brennersolan kautta kulkevalla reitillä. Kaupungin tunnukseksikin kehittynyt Innjoen silta rakennettiin alkujaan kauppareitille.
Innsbruck sai vuonna 1239 kaupunginoikeudet, ja vuonna 1420 siitä tuli Tirolin kreivikunnan pääkaupunki. Tuleva pyhän saksalais-roomalaisen keisarikunnan keisari Maksimilian I sai Tirolin hallintaansa vuonna 1490, ja Innsbruckista tuli yksi hänen suosikkiasuinpaikoistansa. Maksimilianin kaudella Innsbruckiin rakennettiin muun muassa tunnettu Goldenes Dachl.
Napoleon I antoi vuonna 1806 Tirolin ja Innsbruckin Baijerin kuningaskunnalle. Innsbruckin lähellä käytiin vuonna 1809 neljä taistelua Tirolin kapinan aikana. Tirolilaisia johti Andres Hofer. Wienin kongressissa 1814–1815 Itävallan keisarikunta sai Tirolin hallintaansa, ja Innsbruckista tehtiin vuonna 1849 Tirolin osavaltion pääkaupunki.
Toisen maailmansodan aikana Innsbruck kärsi pahoin, sillä sinne tehtiin 22 pommitusta. Sodan jälkeen kaupungista kehittyi kuitenkin kansainvälinen talviurheilukeskus. Siellä järjestettiin talviolympialaiset vuonna 1964 ja vuonna 1976.
Väestö

Innsbruckissa oli Itävallan tilastokeskuksen mukaan vuoden 2019 alussa 132 110 asukasta. Se on osavaltionsa suurin kaupunki, ja toiseksi suurimmassa kaupungissa Kufsteinissa oli vuonna 2017 noin 19 200 asukasta. Innsbruckin asukkaista vuonna 2017 noin 25,8 prosenttia oli ulkomaalaisia. Suurin ulkomaalaisryhmä oli saksalaiset, joita oli yli 8 500. Kaupungissa oli myös yli 5 000 asukasta entisistä Jugoslavian maista, yli 3 600 italialaista ja yli 2 900 turkkilaista.
Urheilu

Innsbruckin lähistöllä on kymmeniä laskettelulomakohteita, joissa on yli 500 kilometriä rinteitä.
Kaupungissa on pidetty talviolympialaiset vuosina 1964 ja 1976. Innsbruckissa järjestetään myös perinteikkään ja arvostetun Keski-Euroopan mäkiviikon kolmas osakilpailu. (Kokonaisuudessaan kiertueella hypätään neljä eri kisaa.) Vuonna 2008 osakilpailu jouduttiin siirtämään Bischofshofeniin kovan tuulen takia. Tämä tapahtui ensimmäistä kertaa mäkiviikon historiassa.
Aiheesta muualla

Wikimedia Commonsissa on kuvia tai muita tiedostoja aiheesta .
Innsbruckin viralliset kotisivut
Insbruckin matkailusivut (Arkistoitu – Internet Archive)
Innsbruck Wikivoyagessa
Talviolympialaisten isäntäkaupungit
Innsbruck on tunnettu talviurheilukeskus.
Jevgeni Preobraženski

Jevgeni Preobraženski
Jevgeni Aleksejevitš Preobraženski (ven. Евге́ний Алексе́евич Преображе́нский; 1886–1937) oli neuvostovenäläinen taloustieteilijä, jonka mukaan Neuvostoliiton teollistumisen esteenä oli saksikriisi eli se, että maaseutu otti osansa parantuneesta taloudellisesta tilanteesta eikä välttämättä kaupungeissa vielä kehittymässä oleva teollisuus ollut tuotantokustannustensa puolesta vielä tehokasta, minkä vuoksi teollistumista voitaisiin jouduttaa pitämällä maaseudun tulot pieninä.
Preobrazhenski korosti erityisesti ”sosialistisen kasautumisen" mahdollisuutta, jolla voitaisiin korvata kapitalistinen vaihe laajentamalla teollisuutta talonpoikaisväestön kustannuksella. Tämä olisi kuitenkin toteutettava hintojen avulla, ei pakkokeinoilla.
Jevgeni Preobraženski julkaisi asiasta kirjan, mikä osaltaan oli luomassa perustaa sille, että Neuvostoliitossa päätettiin nopeuttaa teollistumista teollistamalla valtion voimin raskaaseen teollisuuteen, aloittamalla viisivuotissuunnittelu ja maatalouden pakkokollektivisointi.
Preobraženskin kanssa eri mieltä talouspolitiikasta oli Lev Kamenev, joka piti politiikkaa niin maaseudunvastaisena, että se hänen mukaansa rikkoi työläisten ja talonpoikien liiton, mihin neuvostovalta oli ideologisesti vedonnut.
Preobraženskin teoriat olivat myös Nikolai Buharinin kannattaman NEP:in eli uuden talouspolitiikan vastainen, ja  Preobrazhenski lähetettiin Siperiaan. Preobrazhenskistä tuli vielä joksikin aikaa Josif Stalinin suosikki, ja hän palasi takaisin julkiseen elämään vuonna 1930. Preobrazhenskin ennustus Stalinin teollistamissuunnitelmien aiheuttamasta kriisistä johti kuitenkin siihen, että hänet pidätettiin vuonna 1936 ja ammuttiin vuonna 1937.
Jasmin Stavros

Jasmin Stavros (1. marraskuuta 1954 Split – 3. toukokuuta 2023 Zagreb) oli kroatialainen poplaulaja. Hänen tunnetuimpiin lauluihinsa kuuluu "Dao bi sto Amerika", jota innoittivat hänen Yhdysvalloissa viettämänsä ajat. Hän palasi Kroatiaan hieman ennen maan itsenäistymistä. Hän oli entisen Jugoslavian tunnetuimpia rumpaleita.
Diskografia

Priče iz kafane (1987)
Evo mene opet (1988)
Ljubio sam anđela (1989)
Prijatelji (1991)
E moj čovječe (1993)
Dijamanti (1995)
Zrak, zemlja zrak (1997)
Evo puta mog (1998)
Jutrima (2000)
Vučja vremena (2002)
Krećem ponovo (2004)
Aiheesta muualla

Viralliset sivut (kroatiaksi), (englanniksi)
Jan Henry T. Olsen

| Jan Henry T>  Olsen |
| --- | --- |
 Olsen vuonna 2008.
Norjan kalastusministeri
 Brundtlandin III hallitus 4. syyskuuta 1992 – 25. lokakuuta 1996  
Edeltäjä:  Oddrunn Pettersen
Seuraaja:  Karl Eirik Schjøtt-Pedersen
Henkilötiedot
Syntynyt: 20. elokuuta 1956 Bergen, Norja
Kuollut: 10. heinäkuuta 2018 (61 vuotta)
Ammatti:  toimittaja, poliitikko
Tiedot
Puolue:  Työväenpuolue
Koulutus:  Tromssan yliopisto
Jan Henry T. Olsen (20. elokuuta 1956 Bergen – 10. heinäkuuta 2018) oli norjalainen työväenpuolueen poliitikko. Hän toimi Norjan kalastusministerinä vuosina 1992–1996. Hän opiskeli Tromssan yliopistossa ja työskenteli toimittajana muun muassa Nordlys-sanomalehdessä ja NRK:lla.
Olsenilla todettiin vuonna 2008 Alzheimerin tauti ja hän kuoli kesällä 2018.
Aiheesta muualla

Kuvia tai muita tiedostoja aiheesta Jan Henry T. Olsen Wikimedia Commonsissa
Jan Henry T. Olsen Norjan suurkäräjien verkkosivuilla (norjaksi)
Johanna Pulkkinen

Johanna Pulkkinen Kalevan kisoissa 2008
Johanna Anneli Pulkkinen (s. 10. huhtikuuta 1987 Pieksämäki) on suomalainen kuulantyöntäjä. Seuratasolla Pulkkinen edustaa Pieksämäen Veikkoja. Häntä valmentaa hänen isänsä Ilkka Pulkkinen.
Ulkoradoilla Pulkkinen on voittanut kuulantyönnön SM-kultaa vuonna 2009, hopeaa vuonna 2015 ja pronssia vuonna 2005. Hallista hän on voittanut Suomen mestaruuden kahdesti vuosina 2008 ja 2009. Kuulakarnevaaleilla Pulkkinen on voittanut naisten sarjan kolme kertaa.
Vuosina 2009–2015 Pulkkinen kärsi polvivammoista eikä kyennyt kilpailemaan. Hän palasi kilpailemaan kesäkuussa 2015 työnnettyään avauskilpailussaan tuloksen 15,32 metriä.
Pulkkisen ennätys 16,05 metriä on vuodelta 2009. Halliennätyksensä 16,09 m hän teki vuonna 2008.
Nykyään Pulkkinen työskentelee opettajana.[lähde? ]
Saavutuksia

Kalevan kisat
SM-kultaa 2009
SM-hopeaa 2015
SM-pronssia 2005
Halli-SM
SM-kultaa 2008 ja 2009
Parhaat tulokset

Huomioitu vain kilpailujen lopputulokset, päivitetty 29.9.2009
16,09i m (1) Otaniemi 25.1.2008
16,05 m (1) Hämeenkyrö 28.6.2009 (kuulakarnevaalit)
16,00 m (1) Savonlinna 7.7.2009
15,93 m (2) Göteborg 30.8.2009 (Suomi–Ruotsi-maaottelu)
15,90 m (1) Vammala 8.8.2009
15,83 m (1) Mikkeli 1.6.2009
15,83i m (1) Mustasaari 21.2.2009 (Halli-SM-kilpailut)
15,82 m (4) Los Realejos 14.3.2009 (Euroopan cup)
15,74 m (1) Pori 23.8.2009 (22-v. SM-kilpailut)
15,72i m (1) Turku 28.2.2009 (22-v. halli-SM-kilpailut)
i = työnnetty hallissa
Jolene Marie Rotinsulu

Jolene-Marie Cholock-Rotinsulu vuonna 2019.
Jolene Marie Cholock-Rotinsulu (s. 15. syyskuuta 1996 Santa Ana, Kalifornia, Yhdysvallat) on yhdysvaltais-indonesialainen näyttelijä, malli ja missi. Hän edusti Indonesiaa vuoden 2019 Miss International -kilpailussa.
Rotinsulu voitti Puteri Indonesia Lingkungan -kilpailun vuonna 2019, ja pääsi edustamaan maataan Miss International -kilpailussa Tokiossa 12. joulukuuta 2019.
Aiheesta muualla

Kuvia tai muita tiedostoja aiheesta Jolene Marie Rotinsulu Wikimedia Commonsissa
Jolene Marie Rotinsulu Internet Movie Databasessa. (englanniksi)
Janet Moreau

| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Helsinki 1952 | 4 × 100 m viesti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Buenos Aires 1951 | 4 × 100 m viesti |  |
Janet Theresa Moreau (myöh. Stone, 26. lokakuuta 1927 Pawtucket, Rhode Island – 30. kesäkuuta 2021) oli yhdysvaltalainen yleisurheilija. Hän kilpaili naisten sadan metrin juoksussa ja 4 × 100 metrin viestijuoksussa Helsingin kesäolympialaisissa 1952. Jälkimmäisessä hän muodosti kultaa voittaneen joukkueen yhdessä Mae Faggsin, Barbara Jonesin ja Catherine Hardyn kanssa.
Moreau voitti 4 × 100 metrin viestijuoksun kultaa myös Pan-Amerikan kisoissa vuonna 1951 Nell Jacksonin, Dolores Dwyerin ja Jean Pattonin kanssa. Sadan metrin juoksussa hän sijoittui kuudenneksi. Moreau, avioitumisensa jälkeen Stone, kuoli 93-vuotiaana 30. kesäkuuta 2021.